Penangkapan anti rasuah Arab Saudi 2017

Sejumlah nama kerabat Arab Saudi, menteri-menteri kerajaan dan ahli perniagaan di tahan pada November 2017 berikutan penubuhan sebuah jawatankuasa anti rasuah yang dipimpin oleh Putera Mahkota Mohammad bin Salman. Mereka ditahan di hotel Ritz-Carlton di Riyadh yang kemudiannya hotel tersebut terpaksa menolak sebarang tempahan baru dan memberitahu pelanggan untuk meninggalkan hotel. Pesawat peribadi juga ditahan untuk mengelakkan suspek melarikan diri ke luar negara.

Bank-bank di Arab Saudi turut telah membekukan lebih daripada 1,200 akaun kepunyaan individu dan syarikat dalam kerajaan sebagai sebahagian daripada pembersihan anti rasuah.

Senarai orang yang terlibat 
Mereka yang ditangkap, ditahan, atau dipecat dari jawatan mereka termasuk:

Kerabat
Putera Al-Waleed bin Talal, ahli perniagaan
Putera Mutaib bin Abdullah, bekas ketua Pengawal Kebangsaan Arab Saudi dan anak kepada Raja Abdullah. Beliau dilihat sebagai individu paling berkuasa yang ditahan.
Putera Turki bin Abdullah, bekas gabenor Riyard 
Putera Turki bin Nasser Al Saud, bekas ketua jabatan meteorologi dan persekitaran
Putera Fahd bin Abdullah bin Mohammed Al Saud, bekas Timbalan Menteri Pertahanan Arab Saudi
Putera Abdul Aziz bin Fahd, anak kepada Raja Fahd, terbunuh semasa menentang penangkapan

Ahli politik dan ahli perniagaan 
Khaled al-Tuwaijri, bekas ketua mahkamah diraja
Adel Fakeih, bekas Menteri Ekonomi dan Perancangan 
Waleed bin Ibrahim Al Ibrahim, adik ipar Raja Fahd, pengerusi Syarikat Penyiaran Timur Tengah (MBC)  
Amr Al-Dabbagh, ahli perniagaan, CEO Al-Dabbagh Group (ADG)
Ibrahim Abdulaziz Al-Assaf, bekas Menteri Kewangan 
Khalid Abdullah Almolhem, bekas ketua Penerbangan Arab Saudi
Saleh Abdullah Kamel, ahli perniagaan, pemilik Arab Radio and Television Network dan pengasas Dallah al Baraka Group,
Bakr bin Laden,  pengerusi Saudi Binladin Group and half-brother of Osama bin Laden. 
Laksamana Abdullah bin Sultan bin Mohammed Al-Sultan, Komander Tentera Laut Diraja Saudi
Mohammad al-Tobaishi, bekas ketua protokol di Mahkamah Diraja
Saoud al-Daweesh, bekas ketua eksekutif Saudi Telecom Company
Nasser Al-Tayyar,  ahli perniagaan, ahli lembaga bukan eksekutif Al Tayyar Travel Group
 Mohammed Hussein Al Amoudi,  ahli perniagaan

Rujukan

Rasuah
Arab Saudi